S tmuɣli n tesnilismettit; amselɣu MB1 yefka azal d ameqqran i tmeslayt-is yeggami ad yeqbel lmenṭeq ɣef “ḍ” . Rnu Amselɣu-ya, tiririt-is tella-d daɣen s ubhat ‘’acelfuḍ!’’. Yenna-yaɣ-d belli ẓẓay aṭas netta yettwarebba s wawal acelfeṭ, ur yezmir ara ad t-id-iɛawed ɣef “ḍ” yuɛar aṭas ad ibeddel neɣ as-id iɛawed, imi acḥal d aseggas yettwarebba s tmeslayt-agi, ur yezmir ara ad ibeddel, d awezɣi. maca seg tama-nniḍen temgarad tmuɣli ɣef ususru n yimesli ‘ḍ’, tamselɣuyt MB4 yussa-yas-id ususru n wawal ‘’ticelfuḍin’’ d amagnu, yeshel terna tɛawwedas-id s yimesli ‘ḍ’ [ᵭ], tenna-d daɣen ur ẓẓay ara, tamselɣuyt-agi ulac tameslayt i tesmenyif ɣef tayeḍ, teqbel timeslayin akken i llant.